pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรียืนยันเดินทางเข้าไทย ต้องพำนักในสถานกักกัน 14 วัน ย้ำ “การ์ดไม่ตกและไม่ลดความเข้มงวด”
วันอังคารที่ 15 กันยายน 2563
นายกรัฐมนตรียืนยันเดินทางเข้าไทย ต้องพํานักในสถานกักกัน 14 วัน ย้ํา “การ์ดไม่ตกและไม่ลดความเข้มงวด”
นายกรัฐมนตรียืนยันเดินทางเข้าไทย ต้องพํานักในสถานกักกัน 14 วัน ย้ํา “การ์ดไม่ตกและไม่ลดความเข้มงวด”
วันนี้ (15 กันยายน 2563) เวลา 13.15 น. ณ ตึกสันติไมตรี ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า สถานการณ์การแพร่ระบาดของโควิด-19 ถือว่าเป็นสถานการณ์ที่ไม่ปกติ อาจทําให้มีข้อติดขัดบ้าง ซึ่งรัฐบาลทํางานอย่างหนักเพื่อแก้ไขปัญหา อุปสรรค ข้อเรียกร้องต่าง ๆ ของประชาชนในทุกมิติ รวมทั้งจัดทําวิธีการ กลไก ใหม่ ๆ เพื่อให้สอดคล้องและตอบสนองความต้องการของประชาชน รวมทั้งไม่ขัดข้องหากจําเป็นต้องจัดสรรงบประมาณเพื่อสําหรับจัดทําการลงประชาประชามติ
นายกรัฐมนตรียืนยันการจ่ายเบี้ยคนพิการและเบี้ยยังชีพผู้สูงอายุที่ล่าช้าออกไปว่า เนื่องจากระบบการจ่ายเงิน ขอให้มั่นใจงบประมาณมีเพียงพอและจะเร่งรัดให้เร็วที่สุดตามกําหนดวันที่ 22 ก.ย. นี้ นอกจากนี้รัฐบาลได้เดินหน้ามาตรการจ้างงานนิสิต/นักศึกษาจบใหม่ กว่า 2.6 แสน ตําแหน่ง รวมถึงมาตรการจ้างงานสําหรับผู้ที่ยังว่างงานอีก 1 ล้านตําแหน่งด้วย
ในที่ประชุมคณะรัฐมนตรี ยังมีการหารือเกี่ยวกับการออกวีซ่านักท่องเที่ยวแบบใหม่ Special Tourism Visa ว่า จําต้องหารือเพิ่มเติมในที่ประชุม ศบค. รวมถึงรับฟังความคิดเห็นจากหลายภาคส่วน ทั้งนี้ ยืนยันว่าแม้จะมีวีซ่าแบบใหม่แต่ทุกคนจะต้องเข้าสู่ State Quarantine / Alternative State Quarantine เป็นเวลา 14 วัน รวมทั้งการท่องเที่ยวเชิงสุขภาพที่สามารถใช้วิธี Hospital Quarantine ได้เช่นกัน นายกรัฐมนตรีย้ําว่า ระบบสาธารณสุขของประเทศไทยนั้นอยู่ในอันดับต้นของโลก แต่ต้องอาศัยความร่วมมือของทุกคนในการตรวจสอบ ติดตาม คัดกรองโรค โดยเฉพาะกิจการ/กิจกรรม ที่ได้รับการผ่อนคลายมาตรการแล้ว การ์ดต้องไม่ตกและไม่ลดความเข้มงวด
ในตอนท้าย นายกรัฐมนตรีเผยถึงวันหยุดเพิ่มเติมพิเศษนั้น จะมีการประกาศล่วงหน้าเพื่อให้ประชาชนสามารถวางแผนท่องเที่ยวได้
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เปิดงานเสวนา เรื่อง "Government Data Catalog for Government Data Service" หนุนหน่วยงานรัฐยึดหลักธรรมาภิบาลข้อมูล
วันศุกร์ที่ 11 กันยายน 2563
ปลัดกระทรวงดิจิทัลฯ เปิดงานเสวนา เรื่อง "Government Data Catalog for Government Data Service" หนุนหน่วยงานรัฐยึดหลักธรรมาภิบาลข้อมูล
ปลัดกระทรวงดิจิทัลฯ เปิดงานเสวนา เรื่อง "Government Data Catalog for Government Data Service" หนุนหน่วยงานรัฐยึดหลักธรรมาภิบาลข้อมูล
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานเปิดงานพร้อมกล่าวปาฐกถา เรื่อง “Digital Ecosystem” ในงานประชุมเสวนา เรื่อง "Government Data Catalog for Government Data Service" จัดโดยสํานักงานสถิติแห่งชาติ เมื่อวันพุธที่ 9 กันยายน 2563 ณ ห้องประชุม ทีเค. แกรนด์คอนเวนชั่น โรงแรม ทีเค. พาเลซ แอนด์ คอนเวนชั่น กรุงเทพฯ ทั้งนี้ เพื่อเวทีชี้แจงแนวทางการดําเนินการ Government Data Catalog รวมทั้งเสริมสร้างความรู้ความเข้าใจและรวบรวมความคิดเห็นจากหน่วยงานที่เกี่ยวข้องในการดําเนินงาน ซึ่งจะส่งผลให้การดําเนินการประสบความสําเร็จอย่างมีประสิทธิภาพและประสิทธิผลเป็นไปตามหลักธรรมาภิบาลข้อมูล (Data Governance Framework)
**************
รัฐบาลไทย-ข่าวทำเนียบรัฐบาล-‘จับกัง1’ ร่วมมือ พม. ลงชลบุรี มอบกุญแจบ้านเอื้ออาทร ช่วยผู้ใช้แรงงานมีที่อยู่อาศัยสร้างไทยไปด้วยกัน
วันจันทร์ที่ 24 สิงหาคม 2563
‘จับกัง1’ ร่วมมือ พม. ลงชลบุรี มอบกุญแจบ้านเอื้ออาทร ช่วยผู้ใช้แรงงานมีที่อยู่อาศัยสร้างไทยไปด้วยกัน
รัฐมนตรีว่าการกระทรวงแรงงาน พร้อมด้วย รัฐมนตรีว่าการกระทรวงการพัฒนาสังคมและความมั่นคงของมนุษย์ ลงพื้นที่จังหวัดชลบุรี ตรวจเยี่ยมและติดตามโครงการบ้านเอื้ออาทรศรีราชา 1 ต. สุรศักดิ์ อ.ศรีราชา จ.ชลบุรี “บ้านเราก้าวไปด้วยกัน” ลดความเหลื่อมล้ําทางสังคม
เมื่อวันที่ 24 สิงหาคม 2563นายสุชาติ ชมกลิ่น รัฐมนตรีว่าการกระทรวงแรงงานพร้อมด้วย รัฐมนตรีว่าการกระทรวงการพัฒนาสังคมและความมั่นคงของมนุษย์ ตรวจเยี่ยมและติดตามโครงการบ้านเอื้ออาทรศรีราชา 1 ต. สุรศักดิ์ อ.ศรีราชา จ.ชลบุรี โอกาสนี้ได้มอบกุญแจแก่ผู้เช่าห้องตามโครงการ “บ้านถูกทั่วไทย 999” จํานวน 1 ราย ซึ่งเป็นโครงการที่ก่อสร้างแล้วเสร็จและเข้าร่วมโครงการ “บ้านเราก้าวไปด้วยกัน” โดยได้ดําเนินการในพื้นที่ทั้งหมด 7 จังหวัดในพื้นที่เขตอุตสาหกรรมที่ร่วมกับกระทรวงแรงงาน ได้แก่ ฉะเชิงเทรา ชลบุรี ระยอง สมุทรปราการ สมุทรสาคร สระบุรี และปทุมธานี รวมทั้งสิ้น 1,016 หน่วย
รมว.แรงงานกล่าวต่อว่า พล.อ.ประยุทธ์ จันทร์โอชา นายกรัฐมนตรี ได้สั่งการให้ กระทรวงแรงงานดูแลพี่น้องผู้ใช้แรงงานให้มีคุณภาพชีวิตที่ดี เพราะแรงงานทุกคนเป็นฟันเฟืองสําคัญในการพัฒนาเศรษฐกิจของประเทศ ซึ่งที่ผ่านมามีผู้ใช้แรงงานจํานวนมากได้รับผลกระทบจากโควิด -19 ผมจึงได้สั่งการให้หน่วยงานในสังกัดกระทรวงแรงงานลงพื้นที่ไปสํารวจกลุ่มแรงงานที่ได้รับผลกระทบจากโควิด -19 ซึ่งเป็นกลุ่มเป้าหมายที่แท้จริง เพื่อให้ได้รับสิทธิประโยชน์จากโครงการนี้โดยตรง ซึ่งจะช่วยแบ่งเบาภาระค่าใช้จ่ายภาคครัวเรือนได้เป็นอย่างมาก ทําให้พี่น้องผู้ใช้แรงงานมีบ้านเป็นของตนเอง ซึ่งขณะนี้มีอยู่ประมาณ 1,000 ยูนิต หากผู้ใช้แรงงานมีความต้องการมากกว่านี้ กระทรวงแรงงานจะได้ประสานกระทรวงการพัฒนาสังคมฯ เพื่อขอรับการจัดสรรเพิ่มเติมต่อไป
รัฐบาลไทย-ข่าวทำเนียบรัฐบาล-พม. เชิญชวนบริจาคผ้าอ้อมสำเร็จรูป แผ่นรองซึมซับ สำหรับคนพิการและผู้สูงอายุที่เดือดร้อนจากโรคโควิด-19
วันเสาร์ที่ 5 กันยายน 2563
พม. เชิญชวนบริจาคผ้าอ้อมสําเร็จรูป แผ่นรองซึมซับ สําหรับคนพิการและผู้สูงอายุที่เดือดร้อนจากโรคโควิด-19
พม. เชิญชวนบริจาคผ้าอ้อมสําเร็จรูป แผ่นรองซึมซับ สําหรับคนพิการและผู้สูงอายุที่เดือดร้อนจากโรคโควิด-19
วันนี้ (5 ก.ย. 63) เวลา 10.30 น. นางพัชรี อาระยะกุล รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ ขอเชิญชวนพี่น้องประชาชนร่วมบริจาคสิ่งของและเครื่องใช้ที่จําเป็น โดยเฉพาะผ้าอ้อมสําเร็จรูป แผ่นรองซึมซับ สําหรับคนพิการและผู้สูงอายุจํานวนมากทั่วประเทศที่ประสบปัญหาความเดือดร้อนและได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิค-19) ทั้งนี้ พี่น้องประชาชนสามารถติดต่อบริจาคได้ที่ 1) ศูนย์รับบริจาคกระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กทม. โทรศัพท์ 0 2306 8874 รับบริจาคในวันและเวลาราชการ 2) สถานสงเคราะห์ใกล้บ้านท่านทั่วประเทศ รับบริจาคทุกวันในเวลาราชการ และ 3) ศูนย์ช่วยเหลือสังคม สายด่วน โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-โฆษกกระทรวงสาธารณสุข แถลงผลการประชุมผู้บริหาร
วันพฤหัสบดีที่ 3 กันยายน 2563
โฆษกกระทรวงสาธารณสุข แถลงผลการประชุมผู้บริหาร
โฆษกกระทรวงสาธารณสุข แถลงผลการประชุมผู้บริหารระดับสูง ย้ําบรรจุข้าราชการรุ่นโควิดเสร็จสิ้นในกันยายนนี้ หากพบคนแสวงผลประโยชน์เอาผิดถึงที่สุด ระบุ อสม.ได้ค่าตอบแทน 3,500 บาทในวันที่ 21 กันยายน
พร้อมเร่งเดินหน้าจัดหาวัคซีนโควิด 19 ให้ประเทศไทยทั้ง 3 รูปแบบ ล่าสุดเตรียมร่วมมือโครงการโคแวกซ์ องค์การอนามัยโลก
วันนี้ (3 กันยายน 2563) ที่กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล โฆษกกระทรวงสาธารณสุข แถลงข่าวสรุปผลการประชุมผู้บริหารระดับสูงกระทรวงสาธารณสุข ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบของที่ระลึกแก่ นายแพทย์สุขุม กาญจนพิมาย ปลัดกระทรวงสาธารณสุข และผู้บริหารที่จะเกษียณอายุราชการในวันที่ 30 กันยายน 2563 พร้อมมอบนโยบายเรื่องการบรรจุข้าราชการใหม่จํานวน 45,684 อัตรา จะต้องบรรจุเสร็จสิ้นภายในกันยายนนี้ ด้วยความเป็นธรรม โปร่งใส ตรวจสอบได้ จากที่มีข่าวอ้างว่าช่วยบรรจุเป็นข้าราชการรุ่นโควิดได้ ขอย้ําว่าไม่เป็นความจริง อย่าหลงเชื่อ หากพบให้ดําเนินการถึงที่สุด ไม่มีการละเว้นโทษ
นอกจากนี้ ได้มอบนโยบายการดําเนินงานในปีงบประมาณ 2564 เรื่องสําคัญคือ การดําเนินการให้ประเทศไทยเป็นประเทศแรกๆ ของโลกได้รับวัคซีนที่ต่างประเทศผลิตได้ และการพัฒนาวัคซีนภายในประเทศ, การขับเคลื่อนระบบบริการปฐมภูมิให้คนไทยมีหมอประจําตัว 3 คน คือ หมอประจําบ้าน หมอสาธารณสุข หมอครอบครัว เพื่อลดความแออัดโรงพยาบาลและสร้างเสริมระบบสุขภาพคนไทย การสร้างระบบธรรมาภิบาลในกระทรวงสาธารณสุข โดยเฉพาะการใช้จ่ายงบประมาณให้มีความคุ้มค่า หากมีการทุจริตจะดําเนินการอย่างถึงที่สุดเช่นเดียวกับกรณีคลินิกชุมชนอบอุ่น ซึ่งขณะนี้ สปสช.ได้ยกเลิกสัญญาคลินิกที่พบการทุจริต พร้อมจัดหาหน่วยบริการรองรับ รับสมัครคลินิกชุมชนอบอุ่นเพิ่ม และเรื่องสุดท้ายคือการคุ้มครองประชาชนจากสารเคมีและสินค้าที่ทําลายสุขภาพ
สําหรับประเด็นที่น่าสนใจในการประชุม คือบทบาทของ อสม.ในการดําเนินการต้านภัยโควิด 19 ที่เป็นด่านหน้า ออกเคาะประตูบ้านเฝ้าระวัง ดูแล สอดส่อง ป้องกันโรคโควิด 19 ในชุมชน ซึ่งรัฐบาลเห็นความสําคัญและมอบค่าตอบแทน อสม. ที่คณะรัฐมนตรีอนุมัติเมื่อวันที่ 13 ส.ค.ที่ผ่านมา ได้มีการหารือกับกรมบัญชีกลางแล้ว โดยจะเบิกจ่ายค่าป่วยการ อสม. จํานวน 7 เดือน ตั้งแต่มีนาคมถึงกันยายน 2563 เป็นเงิน 3,500 บาท และจะส่งเข้าบัญชีของ อสม. ในวันที่ 21 กันยายนนี้ หากสถานการณ์เกิดขึ้นอีก รัฐบาลก็จะดูแลต่อเนื่อง
นอกจากนี้ กระทรวงสาธารณสุขได้มีบทบาทในการร่วมมือฟื้นฟูเศรษฐกิจภายใต้สถานการณ์โควิด 19 โดยดําเนินการ 2 เรื่อง คือ การขับเคลื่อนสมุนไพรเพื่อเศรษฐกิจ โดยส่งเสริมฟ้าทะลายโจร เพื่อผลิตยาสมุนไพร และการพัฒนาการท่องเที่ยวเชิงสุขภาพวิถีใหม่ โดยพัฒนาเส้นทางท่องเที่ยวเมืองสมุนไพร 5 จังหวัด ได้แก่ เชียงราย พิษณุโลก อุดรธานี สุราษฎร์ธานี และสงขลา
กันยายน 1/5 *********************************** 3 กันยายน 2563
รัฐบาลไทย-ข่าวทำเนียบรัฐบาล-มหกรรมสมุนไพรแห่งชาติ ครั้งที่ 17 นวดไทย สมุนไพรไทย สร้างสุขทุกวัย
วันพุธที่ 26 สิงหาคม 2563
มหกรรมสมุนไพรแห่งชาติ ครั้งที่ 17 นวดไทย สมุนไพรไทย สร้างสุขทุกวัย
กระทรวงสาธารณสุข และภาคีเครือข่าย จัดงานมหกรรมสมุนไพรแห่งชาติ และการประชุมวิชาการประจําปีการแพทย์แผนไทย การแพทย์พื้นบ้าน และการแพทย์ทางเลือกแห่งชาติ ครั้งที่ 17 ภายใต้หัวข้อ “นวดไทย สมุนไพรไทย สร้างสุขทุกวัย”
กระทรวงสาธารณสุข และภาคีเครือข่าย จัดงานมหกรรมสมุนไพรแห่งชาติ และการประชุมวิชาการประจําปีการแพทย์แผนไทย การแพทย์พื้นบ้าน และการแพทย์ทางเลือกแห่งชาติ ครั้งที่ 17 ภายใต้หัวข้อ “นวดไทย สมุนไพรไทย สร้างสุขทุกวัย”
วันนี้ (26 สิงหาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก แถลงข่าว การจัดงานมหกรรมสมุนไพรแห่งชาติ และการประชุมวิชาการประจําปีการแพทย์แผนไทย การแพทย์พื้นบ้าน และการแพทย์ทางเลือกแห่งชาติ ครั้งที่ 17 ว่า การจัดงานสมุนไพรที่ผ่านมาได้รับความนิยมจากประชาชนเข้าชมปีละกว่า 200,000 ราย สําหรับการจัดงานในปีนี้จะแตกต่างจากปีที่ผ่านมาในรูปแบบ New Normal ซึ่งเป็นไปตามมาตรการด้านความปลอดภัยตามมาตรฐานของกระทรวงสาธารณสุข โดยมีจุดคัดกรอง การวัดอุณหภูมิร่างกาย พ่นมือทําความสะอาดด้วยสเปรย์แอลกอฮอล์ และสแกนแอปพลิเคชันไทยชนะ ก่อนเข้างาน กําหนดเส้นทางเข้า-ออก เพื่อให้สามารถบริหารจัดการ การเว้นระยะห่าง และผู้จัดงาน เจ้าหน้าที่ ผู้ประกอบการ ผู้เข้าชมงานทุกคน สวมหน้ากากอนามัยตลอดเวลาที่อยู่ในฮอลล์จัดแสดง กําหนดจํานวนคนเข้าชมงาน และถ่ายทอดกิจกรรมที่น่าสนใจ การอบรมตลาดความรู้ สาธิตการนวด การแสดงผลงานวิชาการ ผ่านทางเฟสบุ๊คไลฟ์กรมการแพทย์แผนไทย และมีคลินิกกัญชาทางการแพทย์แผนไทยให้บริการรักษาและจ่ายยาแบบวันสตอปเซอร์วิส จองคิวผ่านแอปพลิเคชัน
นายแพทย์มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก กล่าวว่า กิจกรรมภายในงาน แบ่งเป็น 4 โซน ได้แก่โซนวิชาการประชุมวิชาการด้านการแพทย์แผนไทยและการแพทย์ทางเลือกที่น่าสนใจ เช่น การนวดไทย กัญชาทางการแพทย์ และแบบจําลองธุรกิจสมุนไพร ประกวดผลงานวิชาการการอบรมตลาดความรู้ ฟรี 18 หลักสูตรโซนภูมิปัญญา (WISDOM)อาทิ นิทรรศการ “นวดไทย”,ลานวัฒนธรรมส่งเสริมและเชิดชูภูมิปัญญาการนวดไทย, ภูมิทัศน์สวนสมุนไพรจําลอง และจัดแสดงเครื่องยาสมุนไพรที่เกี่ยวข้องกับการนวด, แจกหนังสือ/ กล้าไม้ /เมล็ดพันธุ์ฟ้าทะลายโจรโซนบริการ (SERVICE)บริการตรวจ ปรึกษาสุขภาพฟรี และโซนผลิตภัณฑ์ (PRODUCT)ชิม ช้อป ผลิตภัณฑ์จากสมุนไพรและอาหารสุขภาพที่มีคุณภาพและมาตรฐาน กว่า 500 ร้านค้า อาทิ นวัตกรรมเซรั่มมันแกว ช่วยให้ผิวพรรณเต่งตึง คงความเป็นหนุ่มสาว, ผลิตภัณฑ์สมุนไพรที่ก้าวไกลสู่ตลาดอินเตอร์จากร้านการบูร พร้อมเปิดตัวการใช้แอปพลิเคชันนวดไทย(Big Data) จึงขอเชิญชวนประชาชนทุกท่าน ร่วมงานมหกรรมสมุนไพรแห่งชาติฯ ครั้งที่ 17 ระหว่างวันที่ 2 - 6 กันยายน 2563 ตั้งแต่เวลา 10.00 - 20.00 น. ณ ศูนย์แสดงสินค้าและการประชุมอิมแพ็ค เมืองทองธานี อาคาร 10 – 12
********************************* 26 สิงหาคม 2563
รัฐบาลไทย-ข่าวทำเนียบรัฐบาล-รมช.แรงงาน เยี่ยมชมการบริหารจัดการน้ำในพื้นที่ EEC
วันจันทร์ที่ 24 สิงหาคม 2563
รมช.แรงงาน เยี่ยมชมการบริหารจัดการน้ําในพื้นที่ EEC
รมช.แรงงาน เยี่ยมชมอ่างเก็บน้ําดอกกราย ในโครงการศูนย์บริการการพัฒนาปลวกแดงตามพระราชดําริ พร้อมปล่อยปลา และถ่ายภาพเป็นที่ระลึก
วันที่ 24 สิงหาคม 2563 เวลา 11.00 น. พลเอก ประวิตร วงษ์สุวรรณ รองนายกรัฐมนตรี พร้อมด้วยศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เดินทางไปยังอ่างเก็บน้ําดอกกราย ในโครงการศูนย์บริการการพัฒนาปลวกแดงตามพระราชดําริ ต.แม่น้ําคู้ อ.ปลวกแดง จ.ระยอง พร้อมเยี่ยมอ่างเก็บน้ําบนหอคอย ชั้น 11 และรับฟังการบรรยายสรุปการบริหารจัดการน้ําของอ่างเก็บน้ําดอกกราย โดยมี ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน นางจุรีพร สินธุไพร คณะทํางาน ร่วมเยี่ยมชมในครั้งนี้ด้วย หลังจากนั้นได้เยี่ยมชมสันเขื่อน ปล่อยปลา พร้อมถ่ายภาพเป็นที่ระลึก
รัฐบาลไทย-ข่าวทำเนียบรัฐบาล-นายกรัฐมนตรียึดหลักความปลอดภัยของประชาชนเป็นสำคัญวอนทุกฝ่ายสอดส่องดูแลการชุมนุม
วันอังคารที่ 15 กันยายน 2563
นายกรัฐมนตรียึดหลักความปลอดภัยของประชาชนเป็นสําคัญวอนทุกฝ่ายสอดส่องดูแลการชุมนุม
นายกรัฐมนตรียึดหลักความปลอดภัยของประชาชนเป็นสําคัญวอนทุกฝ่ายสอดส่องดูแลการชุมนุม
วันนี้ (15 กันยายน 2563) เวลา 13.15 น. ณ ตึกสันติไมตรี ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมตรีว่าการกระทรวงกลาโหม เผยว่า ตนเองไม่มีข้อขัดข้องกับการแก้ไขรัฐธรรมนูญในมาตราที่เกี่ยวกับระบบการเลือกตั้ง การเลือกนายกรัฐมนตรี ซึ่งเป็นกระบวนการในรัฐสภา และมีการหารือในคณะกรรมาธิการ (กมธ.) พิจารณาศึกษาปัญหา หลักเกณฑ์แนวทางการแก้ไขรัฐธรรมนูญ พ.ศ. 2560 ซึ่งประกอบไปทั้งพรรคฝ่ายค้านและพรรคร่วมรัฐบาลอยู่แล้ว รัฐบาลมีหน้าที่ติดตามเพื่อให้ดําเนินไปด้วยความเรียบร้อย
นายกรัฐมนตรีแสดงความห่วงใยถึงการชุมนุมที่จะเกิดขึ้นในวันที่ 19 ก.ย. นี้ ยืนยันทั้งรัฐบาลและฝ่ายความมั่นคงยึดความปลอดภัยของประชาชนเป็นหลัก กําชับให้เจ้าหน้าที่ให้ดูแลความเรียบร้อย รวมถึงขอความร่วมมือจากแกนนําและผู้เข้าร่วมชุมนุมให้ช่วยกันสอดส่องดูแลเพื่อให้ทุกคน และเยาวชน ซึ่งเป็นลูกหลานของเราได้รับความปลอดภัย เพราะรัฐบาลไม่ปิดกั้นการชุมนุมที่มีเจตนาบริสุทธิ์ อย่างไรก็ตาม นายกรัฐมนตรีแสดงความห่วงใยต่อการเผยแพร่ข้อมูลต่าง ๆ บนโซเชียลมีเดียที่อาจมีผู้ไม่หวังดีใช้เป็นเครื่องมือปลุกระดมสร้างความวุ่นวาย และอาจส่งผลกระทบต่อการทํางานของรัฐบาลได้ จึงขอให้ประชาชนทุกคนเข้าใจในการทํางานของรัฐบาลที่จะต้องบริหารราชการ จัดสรรงบประมาณ ตามกลไก เพื่อให้ประชาชนส่วนมากได้รับประโยชน์ ทั้งนี้ รัฐบาลพยายามบริหารจัดการสถานการณ์ในช่วงนี้ผ่านพ้นไปได้ด้วยดี เพื่อสร้างเสถียรภาพของในการทํางาน เช่นเดียวกับประเทศต่าง ๆ
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกล่าวเฉลิมฉลองครบรอบ 50 ปี วิทยาลัยการไปรษณีย์แห่งเอเชียและแปซิฟิก
วันศุกร์ที่ 11 กันยายน 2563
กระทรวงดิจิทัลฯ ร่วมกล่าวเฉลิมฉลองครบรอบ 50 ปี วิทยาลัยการไปรษณีย์แห่งเอเชียและแปซิฟิก
กระทรวงดิจิทัลฯ ร่วมกล่าวเฉลิมฉลองครบรอบ 50 ปี วิทยาลัยการไปรษณีย์แห่งเอเชียและแปซิฟิก
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม ร่วมกล่าวเฉลิมฉลอง งานครบรอบ 50 ปี วิทยาลัยการไปรษณีย์แห่งเอเชียและแปซิฟิก (The 50th Anniversary of Asian-Pacific Postal College : APPU) ทางออนไลน์ผ่านระบบ Zoom ในฐานะที่ประเทศไทยร่วมก่อตั้ง APPC ในการนี้ได้มีหน่วยงานพันธมิตรและผู้เกี่ยวข้องร่วมกล่าวเฉลิมฉลองในกิจกรรมครั้งนี้ ท่านละ 5 นาที ประกอบด้วย ผู้แทนสมาชิก APPC GB ผู้แทนวิยากรประจํา ผู้แทนวิทยากรรับเชิญ และผู้แทนเข้าร่วมอบรม ณ บริษัท ไปรษณีย์ไทย จํากัด ถ.แจ้งวัฒนะ กรุงเทพฯ เมื่อวันที่ 10 กันยายน 2563
****************
รัฐบาลไทย-ข่าวทำเนียบรัฐบาล-รัฐบาล หนุนการท่องเที่ยวในประเทศ ย้ำ อยู่ในขั้นพิจารณาเปิดรับชาวต่างชาติ ยืนยัน ไทยมีมาตรการป้องกันโรคเข้มแข็ง
วันอาทิตย์ที่ 13 กันยายน 2563
รัฐบาล หนุนการท่องเที่ยวในประเทศ ย้ํา อยู่ในขั้นพิจารณาเปิดรับชาวต่างชาติ ยืนยัน ไทยมีมาตรการป้องกันโรคเข้มแข็ง
รัฐบาล หนุนการท่องเที่ยวในประเทศ ย้ํา อยู่ในขั้นพิจารณาเปิดรับชาวต่างชาติ ยืนยัน ไทยมีมาตรการป้องกันโรคเข้มแข็ง
วันที่ 13 กันยายน น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในช่วงที่ยังไม่มีการเปิดรับนักท่องเที่ยวชาวต่างชาติเดินทางเข้าประเทศไทย นายพิพัฒน์ รัชกิจประการ รมว.การท่องเที่ยวและกีฬา เดินหน้าสนับสนุนส่งเสริมการท่องเที่ยวภายในประเทศ โดยการท่องเที่ยวแห่งประเทศไทย(ททท.) ได้ออกหลายแคมเปญเพื่อกระตุ้นให้คนไทยและชาวต่างชาติที่อาศัยอยู่ในประเทศไทย ได้ออกเดินทางท่องเที่ยวมากขึ้น เพื่อเป็นการกระตุ้นเศรษฐกิจ บรรเทาผลกระทบจากสถานการณ์โควิด-19 โดยรัฐบาลขอเชิญชวนให้ประชาชนได้ท่องเที่ยวในประเทศ พร้อมขอให้ผู้ประกอบการได้สร้างความมั่นใจต่อประชาชนในมาตรฐานการดูแลรักษาความปลอดภัย ป้องกันการแพร่ระบาดของเชื้อไวรัสโควิด-19
น.ส.ไตรศุลี กล่าวว่า ส่วนการเปิดรับนักท่องเที่ยวชาวต่างชาตินั้น ยังอยู่ในขั้นของการศึกษาพิจารณาถึงแนวทาง โดยต้องมีการหารือกับหลายภาคส่วนเพื่อเห็นชอบร่วมกัน ที่สําคัญคือการสร้างความเชื่อมั่นต่อประชาชน ว่าเมื่อเปิดรับชาวต่างชาติแล้ว จะไม่ก่อให้เกิดการระบาดของโรคโควิด-19 ระลอก 2 โดยนายอนุทิน ชาญวีรกูล รองนายกรัฐมนตรีและ รมว.สาธารณสุข ยืนยันว่า ขณะนี้ระบบการป้องกันโรคของไทยมีความเข้มแข็ง ระบบเฝ้าระวังมีประสิทธิภาพ ซึ่งเมื่อเปิดรับชาวต่างชาติ ก็จะต้องมีมาตรการคัดกรองที่สามารถสร้างความมั่นใจต่อประชาชนได้
น.ส.ไตรศุลี กล่าวว่า การระบาดของโรคโควิด-19 กระทบต่อภาคการท่องเที่ยวทั่วโลกและของไทย ส่งผลให้จํานวนนักท่องเที่ยวและรายได้จากการท่องเที่ยวไม่ตรงตามเป้าที่ตั้งไว้ ที่สําคัญคือกระทบต่อการจ้างงานอีกจํานวนมาก โดยกระทรวงการท่องเที่ยวและกีฬา หวังว่า เมื่อสถานการณ์โควิด-19 ในประเทศเริ่มคลี่คลายแล้ว การท่องเที่ยวจะสามารถเข้ามาช่วยแก้ไขสถานการณ์เศรษฐกิจในประเทศได้ โดยช่วยให้เม็ดเงินจากการท่องเที่ยวเข้าไปเติมส่วนที่ขาดหาย ก่อให้เกิดการแก้ไขปัญหาการว่างงาน บรรเทาผลกระทบที่มีต่อประชาชน
.............................
รัฐบาลไทย-ข่าวทำเนียบรัฐบาล-ก.อุตฯ จับมือเดลต้า อัดฉีดทุนหนุนสตาร์ทอัพ ปั้นธุรกิจ-นวัตกรรมเชิงพาณิชย์ ปี 5
วันศุกร์ที่ 28 สิงหาคม 2563
ก.อุตฯ จับมือเดลต้า อัดฉีดทุนหนุนสตาร์ทอัพ ปั้นธุรกิจ-นวัตกรรมเชิงพาณิชย์ ปี 5
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม   เป็นประธานในพิธีแถลงผลสําเร็จพร้อมมอบเงินทุนสนับสนุนการจัดตั้งธุรกิจ ณ ห้องประชุม A อาคารกรมส่งเสริมอุตสาหกรรม
วันนี้ (28 สิงหาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีแถลงผลสําเร็จพร้อมมอบเงินทุนสนับสนุนการจัดตั้งธุรกิจ ภายใต้โครงการแหล่งเงินทุนสําหรับผู้ประกอบการและธุรกิจใหม่ (Delta Angel Fund for Startup) ปีที่ 5 และร่วมเป็นสักขีพยานในการมอบทุน มอบโล่ประกาศเกียรติคุณ แก่บริษัท เดลต้า อีเลคโทรนิคส์ (ประเทศไทย) จํากัด (มหาชน) พร้อมเยี่ยมชมนิทรรศการแสดงผลงานสิ่งประดิษฐ์ของผู้ประกอบการที่เข้าร่วมโครงการฯ โดยมี นายกอบชัย สังสิทธิสวัสดิ์ ปลัดกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะ เข้าร่วม ณ ห้องประชุม A อาคารกรมส่งเสริมอุตสาหกรรม
สําหรับโครงการฯ นี้ กรมส่งเสริมอุตสาหกรรมได้ประสานความร่วมมือกับ บริษัท เดลต้า อีเลคโทรนิคส์ (ประเทศไทย) จํากัด (มหาชน) เพื่อสนับสนุนเงินทุนแบบเงินให้เปล่า (Angel Fund) แก่ผู้ประกอบการที่มีไอเดียหรือต้นแบบสิ่งประดิษฐ์นวัตกรรมใหม่ ให้สามารถดําเนินธุรกิจในสาขาอุตสาหกรรมเป้าหมาย (S-Curve) ได้อย่างเป็นรูปธรรม ซึ่งมีผู้ผ่านการคัดเลือกรวม 30 ทีม ผ่านการนําเสนอแผนธุรกิจ ไอเดียนวัตกรรมเชิงพาณิชย์ (Pitching) ใน 3 ด้าน ได้แก่ ระบบอัตโนมัติอุตสาหกรรม (Industry Automation) การอนุรักษ์สิ่งแวดล้อมด้วยเทคโนโลยีการใช้พลังงานอย่างมีความรับผิดชอบ (Energy Management) และนวัตกรรมเพื่ออนาคต (Innovation) ครอบคลุม 6 อุตสาหกรรมเป้าหมาย ได้แก่ สาขาอุตสาหกรรมยานยนต์ การเกษตรและเทคโนโลยีชีวภาพ หุ่นยนต์ การแพทย์ครบวงจร อิเล็กทรอนิกส์อัจฉริยะ และดิจิทัล
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม รับเรื่องจากกลุ่มผู้เสียหายจากการร่วมลงทุนแชร์กับบ้านแชร์ซ้อใหม่
วันพุธที่ 26 สิงหาคม 2563
ผู้ช่วยรัฐมนตรีประจํากระทรวงยุติธรรม รับเรื่องจากกลุ่มผู้เสียหายจากการร่วมลงทุนแชร์กับบ้านแชร์ซ้อใหม่
ผู้ช่วยรัฐมนตรีประจํากระทรวงยุติธรรม รับเรื่องจากกลุ่มผู้เสียหายจากการร่วมลงทุนแชร์กับบ้านแชร์ซ้อใหม่
ในวันอังคารที่ ๒๕ สิงหาคม ๒๕๖๓ เวลา ๑๓.๐๐ น. ณ ห้องประชุมไชยานุกิจ ชั้น ๓ กรมคุ้มครองสิทธิและเสรีภาพ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม พร้อมด้วย นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ และเจ้าหน้าที่ที่เกี่ยวข้อง เข้าร่วมฯ เพื่อรับเรื่องร้องทุกข์จากกลุ่มผู้เสียหาย กรณีร่วมลงทุนแชร์กับกลุ่มแชร์บ้านซ้อใหม่ อําเภอบ้านแพ้ว จังหวัดสมุทรสาคร โดยมีมูลค่าความเสียหายกว่า ๕๐ ล้านบาท
ในการนี้ทางศูนย์ยุติธรรมสร้างสุข ได้รับคําขอของผู้เสียหาย และประสานต่อให้ สภ.บ้านแพ้ว จังหวัดสมุทรสาคร กับ สํานักงานตํารวจแห่งชาติ เพื่อติดตามและเร่งรัดการดําเนินคดี รวมทั้งประสาน สํานักงาน ปปง. เพื่อยึดอายัดทรัพย์สินของท้าวแชร์ไว้ดําเนินคดี และช่วยเหลือให้ผู้เสียหายได้รับความเป็นธรรมต่อไป
รัฐบาลไทย-ข่าวทำเนียบรัฐบาล-EXIM BANK พัฒนาบริการประกันการส่งออก สนับสนุนผู้ประกอบการขนาดย่อมเริ่มต้นหรือขยายตลาดส่งออกอย่างมั่นใจ
วันพฤหัสบดีที่ 10 กันยายน 2563
EXIM BANK พัฒนาบริการประกันการส่งออก สนับสนุนผู้ประกอบการขนาดย่อมเริ่มต้นหรือขยายตลาดส่งออกอย่างมั่นใจ
ธนาคารเพื่อการส่งออกและนําเข้าแห่งประเทศไทย (EXIM BANK) ออกประกันส่งออก EXIM for Small Biz เป็นบริการประกันสําหรับผู้ประกอบการขนาดย่อมที่มีรายได้ไม่เกิน 100 ล้านบาทต่อปี หรือจ้างงานไม่เกิน 50 คน
ธนาคารเพื่อการส่งออกและนําเข้าแห่งประเทศไทย (EXIM BANK) ออกประกันส่งออก EXIM for Small Biz เป็นบริการประกันสําหรับผู้ประกอบการขนาดย่อมที่มีรายได้ไม่เกิน 100 ล้านบาทต่อปี หรือจ้างงานไม่เกิน 50 คน ที่เพิ่งเริ่มต้นส่งออก และไม่เคยใช้บริการประกันการส่งออก ให้มีความมั่นใจที่จะส่งออกโดยไม่ต้องกังวลว่าจะไม่ได้รับชําระเงินค่าสินค้าจากผู้ซื้อในต่างประเทศ อันเนื่องมาจากสาเหตุทางการค้าหรือการเมือง เบี้ยประกันเริ่มต้นเพียง 600 บาท อัตราความคุ้มครอง 80% ของมูลค่าความเสียหายที่เกิดขึ้น วงเงินรับประกันสูงสุด 2 ล้านบาท ครอบคลุม 133 ประเทศทั่วโลก
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
EXIM Thailand Rolls out Export Credit Insurance Facility Promoting Small Entrepreneurs to Confidently Start or Expand Export Businesses
Export-Import Bank of Thailand (EXIM Thailand) recently rolled out EXIM for Small Biz, export credit insurance facility to help small entrepreneurs with annual revenue of not exceeding 100 million baht or employment of not more than 50 employees who have just started to export and have never been EXIM Thailand’s policyholder before, export to more than 133 countries worldwide more confidently. In case of payment defaults caused by overseas buyers, EXIM Thailand will compensate for loss arising from commercial or political risks. Insurance premium starts at only 600 baht while claim payment is 80% of loss realized. A maximum insured amount of 2 million baht is eligible for each insured.
For further information, please contact Sustainable Development and Corporate Communication Department
Tel. 0 2271 3700, 0 2278 0047, 0 2617 2111 ext. 4120-4
รัฐบาลไทย-ข่าวทำเนียบรัฐบาล-เคาะ 3 มาตรการ กระตุ้นการใช้จ่าย - จ้างงานเด็กจบใหม่
วันพุธที่ 2 กันยายน 2563
เคาะ 3 มาตรการ กระตุ้นการใช้จ่าย - จ้างงานเด็กจบใหม่
--
#ไทยคู่ฟ้าการประชุมศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19) หรือ ศบศ. วันนี้ เห็นชอบ 3 มาตรการสําคัญเพื่อกระตุ้นเศรษฐกิจและช่วยเหลือประชาชนจากวิกฤตโควิด-19 >>
.
1. มาตรการกระตุ้นการท่องเที่ยวในประเทศ
1) เพิ่มสิทธิให้ผู้ลงทะเบียน "เราเที่ยวด้วยกัน"
• เพิ่มส่วนลดค่าที่พัก 40% จํานวน 10 คืน/คน
• เพิ่มคูปองอาหารต่อการท่องเที่ยวสูงสุด 900 บ./วัน (วันจันทร์ – พฤหัสบดี 900 บ. และวันศุกร์ – อาทิตย์ 600 บ.)
• ให้เงินคืนค่าตั๋วเครื่องบิน จํานวน 2,000 บ./ที่นั่ง เริ่ม 1 ก.ย. 63
2) ให้ข้าราชการ พนักงาน ลูกจ้าง และพนักงานรัฐวิสาหกิจ ที่ลงทะเบียนและใช้สิทธิในแพ็กเกจเราเที่ยวด้วยกัน ไปพักผ่อนในวันธรรมดาเพิ่มได้ 2 วัน โดยไม่ถือเป็นวันลา
.
2. มาตรการกระตุ้นการใช้จ่าย
สนับสนุนค่าใช้จ่าย 50% สําหรับการจ่ายผ่าน G-Wallet ณ ร้านค้ารายย่อย ร้านหาบเร่แผงลอยทั่วประเทศ กลุ่มเป้าหมาย คือ คนไทยอายุ 18 ปีขึ้นไป ราว 15 ล้านคน โดยจะเร่งดําเนินการภายในเดือน ต.ค. 63
.
3. มาตรการส่งเสริมการจ้างงานสําหรับผู้เรียนจบใหม่
สนับสนุนการจ้างงานผู้จบการศึกษาใหม่ 3 กลุ่ม (ป.ตรี ปวส. และ ปวช.) ทั้งในหน่วยงานภาครัฐและเอกชน รวม 260,000 อัตรา ตามอัตราค่าจ้าง ดังนี้
• ป.ตรี 15,000 บาท/เดือน
• ปวส. 11,500 บาท/เดือน
• ปวช. 9,400 บาท/เดือน
โดยรัฐบาลจะสนับสนุนเงินค่าจ้าง 50% ของเงินเดือนตามวุฒิการศึกษา เป็นเวลา 12 เดือน (1 ต.ค. 63 – 30 ก.ย. 64)
.
**เงื่อนไข >> ลูกจ้างต้องมีสัญชาติไทย และจบการศึกษาในปี 2562 - 2563 ส่วนนายจ้างต้องอยู่ในระบบประกันสังคม ยืนยันตัวตนผ่านกระทรวงแรงงาน และต้องมีสถิติการเลิกจ้างลูกจ้างเดิมไม่เกิน 15% ภายใน 1 ปี
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมสตาร์ทเปิดรับสมัครเกษตรโครงการ “1 ตำบล 1 กลุ่มเกษตรทฤษฎีใหม่” รอบ 2
วันเสาร์ที่ 12 กันยายน 2563
กระทรวงเกษตรฯเตรียมสตาร์ทเปิดรับสมัครเกษตรโครงการ“1ตําบล1กลุ่มเกษตรทฤษฎีใหม่”รอบ2
กระทรวงเกษตรฯเตรียมสตาร์ทเปิดรับสมัครเกษตรโครงการ“1ตําบล1กลุ่มเกษตรทฤษฎีใหม่”รอบ2พร้อมกันทั่วประเทศ14 – 22ก.ย. 63นี้คณะกรรมการเห็นชอบปลดล็อคคุณสมบัติเกษตรกรเพื่อความยืดหยุ่น
นายอนันต์สุวรรณรัตน์ปลัดกระทรวงเกษตรและสหกรณ์เปิดเผยว่าตามที่กระทรวงเกษตรและสหกรณ์ได้เปิดรับสมัครเกษตรกรเข้าร่วมโครงการ1ตําบล1กลุ่มเกษตรทฤษฎีใหม่ตั้งแต่วันที่27สิงหาคม– 9กันยายน2563ผ่านระบบออนไลน์ของกระทรวงเกษตรและสหกรณ์ที่http://ntag.moac.go.thและยื่นใบสมัครที่เกษตรตําบลหรือที่สํานักงานเกษตรอําเภอโดยมีวัตถุประสงค์เพื่อส่งเสริมการเรียนรู้และน้อมนําหลักปรัชญาเศรษฐกิจพอเพียงด้วยการพัฒนาพื้นที่จุดเรียนรู้ในรูปแบบหลักเกษตรทฤษฎีใหม่1ตําบล1กลุ่มเกษตรทฤษฎีใหม่รวมทั้งฟื้นฟูภาคการเกษตรภายหลังการแพร่ระบาดของโรคติดต่อเชื้อไวรัสโคโรนา2019โดยมุ่งเน้นเกษตรกรที่มีความตั้งใจเอาใจใส่อย่างจริงจังต่อยอดเพิ่มรายได้กําหนดเป้าหมายผู้เข้าร่วมโครงการทั้งหมด96,216รายแบ่งเป็นเป้าหมายเกษตรกร64,144รายเป้าหมายการจ้างงานเกษตรกร32,072รายครอบคลุมพื้นที่4,009ตําบล75จังหวัดนั้น
สําหรับผลการรับสมัครเกษตรกรและจ้างแรงงานระดับตําบลข้อมูลณวันที่10ก.ย. 63มีจํานวนผู้สมัครทั้งหมด48,699รายแบ่งเป็นเกษตรกร23,239รายและการจ้างงาน25,460รายโดยได้รับการสะท้อนปัญหาจากระดับพื้นที่ว่าคุณสมบัติเกษตรกรในบางประเด็นทําให้เกษตรกรสมัครเข้าร่วมโครงการไม่ได้
ดังนั้นเพื่อประโยชน์สูงสุดที่จะเกิดกับขึ้นกับพี่น้องเกษตรกรและยังคงหลักการการดําเนินงานตามหลักเกษตรทฤษฎีใหม่กระทรวงเกษตรและสหกรณ์จึงได้ขยายเวลารับสมัครรอบที่2ในช่วงวันที่14 – 22กันยายน2563ตลอดจนปรับแก้คุณสมบัติเกษตรกรที่เข้าร่วมโครงการให้มีความยืดหยุ่นมากขึ้นใน3เรื่องที่สําคัญคือ1.จากเดิม“ต้องมีอายุระหว่าง18 - 60ปี”เป็น“มีอายุตั้งแต่18ปีขึ้นไปและมีสัญชาติไทยกรณีอายุเกิน60ปีขอให้อยู่ในดุลยพินิจของคณะทํางานระดับอําเภอโดยคํานึงถึงศักยภาพของเกษตรกรในการทําเกษตรทฤษฎีใหม่และประโยชน์ของโครงการโดยเฉพาะการรวมกลุ่มเกษตรกร” 2.จากเดิม“ผู้สมัครต้องมีที่พักอาศัยในพื้นที่ที่ใช้สมัครเข้าร่วมโครงการ”เป็น“ผู้สมัครต้องมีที่พักอาศัยหรือเป็นที่พักที่สามารถเข้ามาพักอาศัยเพื่อทํากิจกรรมทางการเกษตรในพื้นที่ที่ใช้สมัครเข้าร่วมโครงการหรือมีการสร้างที่พักภายหลังประกาศรายชื่อเข้าร่วมโครงการภายใน30วัน”และ3.ปรับแก้คุณสมบัติจากเดิม“เจ้าของเอกสารสิทธิต้องยินยอมให้กระทรวงเกษตรและสหกรณ์ใช้ประโยชน์จากที่ดินเพื่อดําเนินโครงการฯเป็นเวลาไม่น้อยกว่า7ปี”เป็น“เจ้าของเอกสารสิทธิ์ต้องยินยอมให้กระทรวงเกษตรและสหกรณ์ใช้ประโยชน์พื้นที่เพื่อเป็นจุดเรียนรู้เกษตรทฤษฎีใหม่เป็นเวลาไม่น้อยกว่า7ปี”
ทั้งนี้เกษตรกรที่สนใจเข้าร่วมโครงการ1ตําบล1กลุ่มเกษตรทฤษฎีใหม่รอบที่2สามารถตรวจสอบคุณสมบัติและยื่นใบสมัครด้วยตนเองผ่านระบบออนไลน์ของกระทรวงเกษตรและสหกรณ์ที่http://ntag.moac.go.thหรือยื่นใบสมัครกับเจ้าหน้าที่เกษตรตําบลหรือที่สํานักงานเกษตรอําเภอตั้งแต่วันที่14 – 22กันยายน2563
รัฐบาลไทย-ข่าวทำเนียบรัฐบาล-"เราเที่ยวด้วยกัน" ปรับเกณฑ์ใหม่ เพิ่มวันพัก - ค่าตั๋วเครื่องบิน
วันจันทร์ที่ 31 สิงหาคม 2563
"เราเที่ยวด้วยกัน" ปรับเกณฑ์ใหม่ เพิ่มวันพัก - ค่าตั๋วเครื่องบิน
วันจันทร์ที่ 31 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนเพิ่มสิทธิตามโครงการ "เราเที่ยวด้วยกัน" โดยเพิ่มสิทธิสําหรับการเข้าพักในโรงแรมและโฮมสเตย์ที่ร่วมโครงการ เป็นไม่เกิน 10 คืน ต่อคน จากเดิม 5 คืน ต่อคน นอกจากนี้ ยังเพิ่มวงเงินสนับสนุนค่าบัตรโดยสารเครื่องบินในลักษณะการจ่ายคืน ในอัตรา ร้อยละ 40 ของค่าบัตรโดยสาร เป็นไม่เกิน 2,000 บาทต่อที่นั่ง จากเดิม 1,000 บาทต่อที่นั่ง ผู้สนใจสามารถลงทะเบียนเข้าร่วมมาตรการได้ที่ www.เราเที่ยวด้วยกัน.com และใช้สิทธิได้จนถึงวันที่ 31 ต.ค. 63 ทั้งนี้ รัฐบาลมุ่งหวังให้เกิดการใช้จ่ายของภาคประชาชนผ่านการท่องเที่ยวภายในประเทศ เพื่อช่วยสนับสนุนการสร้างงานและฟื้นฟูเศรษฐกิจของประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-  MOC Biz Club ได้เฮ! จุรินทร์ จับมือตั้งร่วมเป็นทีมเซลล์แมนจังหวัด ลุยพัฒนาธุรกิจการค้า ขยายตลาด
วันจันทร์ที่ 14 กันยายน 2563
MOC Biz Club ได้เฮ! จุรินทร์ จับมือตั้งร่วมเป็นทีมเซลล์แมนจังหวัด ลุยพัฒนาธุรกิจการค้า ขยายตลาด
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุมหารือ￼และมอบนโยบายการขับเคลื่อนธุรกิจให้กับ ผู้ประกอบการสมาชิกเครือข่ายธุรกิจ MOC Biz Club ทั่วประเทศ
ซึ่งมีสมาชิกกว่า 12,000 ราย เป็นผู้ประกอบการระดับไมรโครเอสเอ็มอี โดยมี นายบุณยฤทธิ์ กัลยาณมิตร ปลัดกระทรวงพาณิชย์ นายวุฒิไกร ลีวีระพันธุ์ อธิบดีกรมพัฒนาธุรกิจการค้า อํานวยการจัดการประชุม ที่กระทรวงพาณิชย์
นายจุรินทร์ กล่าวว่า ต้องการให้เครือข่ายธุรกิจ MOC Biz Club ซึ่งเป็นผู้ประกอบการระดับไมรโครเอสเอ็มอีในทุกจังหวัดเข้ามาช่วยกระทรวงมากขึ้น เพราะรัฐบาลให้ความสําคัญกับเศรษฐกิจฐานรากพิเศษ ฐานที่สําคัญที่สุดคือเกษตรกรและผู้ประกอบการรายย่อยท้องถิ่น( Micro SMEs ) นโยบายตนคือมีคณะกรรมการร่วมภาครัฐและเอกชนด้านการพาณิชย์ (กรอ.พาณิชย์ ) ต้องให้ความสําคัญกับ Biz Club หรือ ไมโครเอสเอ็มอีและเอสเอ็มอีในพื้นที่ของจังหวัดของตัวเอง โดยไมโครเอสเอ็มอีทําหน้าที่ผลิตส่วนพาณิชย์จังหวัดก็ทําหน้าที่การตลาด จับมือกับกระทรวงเกษตร กระทรวงอุตสากรรม กับภาคการผลิตอื่นๆ ต่อไปให้พาณิชย์จังหวัดตั้งทีมเซลล์แมนจังหวัด ประกอบด้วยพาณิชย์จังหวัด หอการค้าจังหวัด สภาอุตสาหกรรมจังหวัด YEC (Young Entrepreneur chamber of commerce) และที่สําคัญต้องมี Biz Club เข้าไปอยู่ในนั้นจับมือทํางานด้วยกันอย่างเข้มแข็ง ใช้ช้ยุทธศาสตร์ “ตลาดนําการผลิต”
นายจุรินทร์ กล่าวว่า สถานการณ์ทุกอย่างมีแต่จะมาท้าทายเราเข้มข้นขึ้นดังนั้นต้องฟันฝ่าสิ่งนี้ให้ผ่านพ้นไปได้ และหลังโควิดต้องเดินหน้าต่อไปได้ เข้าสู่ยุค New Normal โดยอีคอมเมิร์ซจะเข้ามามีบทบาทสําคัญมาก ที่พวกเราต้องเร่งปรับตัวและเรียนรู้ เพิ่มแนวคิดมุมมองจากวิทยากรที่มีส่วนช่วยเสริมพวกเราให้เกิดขึ้น และการจับคู่ธุรกิจนั้นเปลี่ยนไปเจอกันบนจอ (Online )ซึ่งเป็นไปได้ตอนนี้ยอดขายดี ซื้อขายได้จริง ส่งออกได้จริง ตัวเลขอาจจะตกบ้างแต่ไม่ถึงกับตกมาก ซึ่งยังทําได้โดยใช้ระบบอีคอมเมิร์ซเข้ามาช่วย
" ต่อไปเมื่อพ้นโควิด เราควรได้รับโอกาสในการที่จะไปแสดงสินค้าของพวกเราเอาที่มีศักยภาพพอสมควร เช่น ที่ตลาด CLMV เพื่อนบ้านรอบชายแดนประเทศก่อนโดยไม่ต้องเรียงลําดับศักยภาพทั้งหมด เปิดโอกาสให้พวกเรามีมุมหนึ่งได้มีโอกาสเข้าไปร่วม ทั้งเอสเอ็มอี หรือไมโครเอสเอ็มอี ที่มีศักยภาพไปขายต่างประเทศได้ต้องเปิดพื้นที่ให้ อาจมีการอบรมให้ความรู้โดยกรมส่งเสริมการค้าระหว่างประเทศมีหลักสูตร มอบเป็นนโยบายไปแล้วให้พวกเราได้มีโอกาส" นายจุรินทร์ กล่าว
สําหรับการประชุมวันนี้ได้เกิดการแลกเปลี่ยนความเห็นความต้องการของผู้ประกอบการอย่างคึกคัก ซึ่งมีตัวแทนผู้ประกอบการเครือข่ายธุรกิจ Moc Biz Club ระดับประธานและกรรมการทุกจังหวัด โดยมีนายสรรเสริญ สมะลาภา ผู้ช่วยรัฐมนตรีว่าการกระทรวงพาณิชย์ นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ นายบุณย์ธีร์ พานิชประไพ เลขานุการนุการรัฐมนตรีว่าการกระทรวงพาณิชย์พร้อมคณะที่ปรึกษาเข้าร่วมการประชุม
รัฐบาลไทย-ข่าวทำเนียบรัฐบาล-กรมบัญชีกลาง พร้อมจ่าย!! เบี้ยยังชีพผู้สูงอายุและเบี้ยความพิการ 17 กันยายน 2563
วันพฤหัสบดีที่ 17 กันยายน 2563
กรมบัญชีกลาง พร้อมจ่าย!! เบี้ยยังชีพผู้สูงอายุและเบี้ยความพิการ 17 กันยายน 2563
กรมบัญชีกลางได้โอนเงินเบี้ยยังชีพผู้สูงอายุและเบี้ยความพิการประจําเดือนกันยายน 2563 เข้าบัญชีเงินฝากธนาคาร ให้ผู้มีสิทธิ ในวันพฤหัสบดีที่ 17 กันยายน 2563
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้โอนเงินเบี้ยยังชีพผู้สูงอายุและเบี้ยความพิการประจําเดือนกันยายน 2563 เข้าบัญชีเงินฝากธนาคาร ให้ผู้มีสิทธิ ในวันพฤหัสบดีที่ 17 กันยายน 2563 ทั้งนี้ ผู้มีสิทธิสามารถตรวจสอบยอดเงินในบัญชีได้ (ตามระยะเวลาของการดําเนินการของแต่ละธนาคาร) กรณีผู้มีสิทธิที่ไม่มีบัญชีธนาคาร กรมบัญชีกลางจะโอนเงินไปยัง อปท.เพื่อจ่ายเป็นเงินสดให้แก่ผู้มีสิทธิต่อไป
รัฐบาลไทย-ข่าวทำเนียบรัฐบาล-“กอช. ชวนผู้ประกอบอาชีพอิสระ ออกแบบเงินบำนาญรายเดือนด้วยตนเองผ่านแอป กอช.”
วันจันทร์ที่ 24 สิงหาคม 2563
“กอช. ชวนผู้ประกอบอาชีพอิสระ ออกแบบเงินบํานาญรายเดือนด้วยตนเองผ่านแอป กอช.”
กอช. ชวนสมาชิกและประชาชนผู้ประกอบอาชีพอิสระ ออกแบบเงินบํานาญด้วยตนเอง โดยคํานวณบํานาญ ผ่านแอปพลิเคชัน (Application) กอช. โดยผู้สนใจสามารถดาวน์โหลดได้ผ่านสมาร์ทโฟนทุกระบบ ทั้งแอป สโตร์ (App Store) และเพลย์ สโตร์ (Play Store) เพียงพิมพ์คําค้นหาว่า กอช.
กองทุนการออมแห่งชาติ หรือ กอช. ชวนสมาชิกและประชาชนผู้ประกอบอาชีพอิสระ ออกแบบเงินบํานาญด้วยตนเอง โดยคํานวณบํานาญ ผ่านแอปพลิเคชัน (Application) กอช. โดยผู้สนใจสามารถดาวน์โหลดได้ผ่านสมาร์ทโฟนทุกระบบ ทั้งแอป สโตร์ (App Store) และเพลย์ สโตร์ (Play Store) เพียงพิมพ์คําค้นหาว่า กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. ชวนสมาชิก และประชาชนผู้ประกอบอาชีพอิสระ ออกแบบเงินบํานาญด้วยตนเองโดย คํานวณบํานาญ ผ่านแอปพลิเคชัน (Application) กอช. เพื่อวางแผนการเงินออมยามเกษียณด้วยตนเอง เมื่ออายุ 60 ปี ต้องการมีเงินบํานาญใช้รายเดือน เดือนละเท่าไร ด้วยขั้นตอนง่ายๆ โดยเข้าแอปพลิเคชัน (Application) กอช. เลือกเมนู “คํานวณบํานาญ” เลือกรูปแบบการคํานวณ ยอดเงินที่ต้องการส่งเงินออมสะสม หรือ ยอดเงินบํานาญที่ต้องการได้รับ กรอกอายุที่เริ่มส่งเงินออมสะสม เลือกรูปแบบการส่งเงินออมสะสมรายเดือน หรือ รายปี หลังจากนั้นกรอกตัวเลขเงินบํานาญที่ต้องการมีเงินใช้รายเดือน กดปุ่มคํานวณ ระบบแอปพลิเคชันจะแสดงจํานวนเงินที่ต้องส่งเงินออมสะสม
ทั้งนี้สมาชิกสามารถเลือกส่งเงินออมสะสมผ่านระบบแอป กอช. หรือรับรหัสไปใช้นําส่งเงินออมผ่านแอปพลิเคชัน ธนาคารได้ 13 ธนาคาร ที่สมาชิกมีบัญชีเงินฝากอยู่ และที่ตู้เอทีเอ็มหรือตู้รับฝากเงินสด ที่สําคัญสมาชิกยังสามารถเข้าแอป กอช. เพื่อดูข้อมูลบัญชีการออมกับ กอช. ของตนเองได้ ทุกที่ ทุกเวลา สําหรับผู้ที่สนใจตรวจสอบสิทธิและคุณสมบัติก่อนการสมัครสมาชิกได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารของรัฐทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รมว.วธ. เป็นประธานพิธีเปิดการแข่งขันศิลปะการเต้นระดับประเทศ ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจำปี ๒๕๖๓
วันศุกร์ที่ 11 กันยายน 2563
รมว.วธ. เป็นประธานพิธีเปิดการแข่งขันศิลปะการเต้นระดับประเทศ ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจําปี ๒๕๖๓
รมว.วธ. เป็นประธานพิธีเปิดการแข่งขันศิลปะการเต้นระดับประเทศ ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจําปี ๒๕๖๓
วันที่ ๑๑ กันยายน ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดการแข่งขันศิลปะการเต้นระดับประเทศ ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจําปี ๒๕๖๓ พร้อมทั้งรับชมและมอบประกาศนียบัตรแก่ตัวแทนผู้เข้าประกวดการแข่งขัน 7th CSTD Thailand Dance Grand Prix 2020 โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม น.ส.วัลลภา ปัจฉิมสวัสดิ์ ผู้แทนสถาบัน CSTD นักเต้นเยาวชนและระดับมืออาชีพ เข้าร่วมพิธี ณ โรงละครอักษรา คิง พาวเวอร์ กรุงเทพฯ
รัฐบาลไทย-ข่าวทำเนียบรัฐบาล-รมช.แรงงาน เดินสายเยือนอีสาน มอบเงินอุดหนุนช่วย สปก. ฝ่าวิกฤตโควิด-19
วันศุกร์ที่ 28 สิงหาคม 2563
รมช.แรงงาน เดินสายเยือนอีสาน มอบเงินอุดหนุนช่วย สปก. ฝ่าวิกฤตโควิด-19
- -
รมช.แรงงาน เดินสายเยี่ยมชมภารกิจกรมพัฒนาฝีมือแรงงาน ภาคอีสานประเดิมที่ สพร.6 ขอนแก่น พร้อมมอบเงินช่วยเหลือหรืออุดหนุนแก่สถานประกอบกิจการที่พัฒนาทักษะลูกจ้างของตนเองเกินเป้าหมายและศูนย์ทดสอบมาตรฐานที่ดําเนินการทดสอบมาตรฐานฝีมือแรงงานแห่งชาติครบ 100 คน ร่วมฝ่าวิกฤตโควิด-19
เมื่อวันที่ 28 สิงหาคม 2563 พลเอกประวิตร วงษ์สุวรรณ รองนายกรัฐมนตรี และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน โดยมี ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน และผู้บริหารกระทรวงแรงงาน ลงพื้นที่จังหวัดขอนแก่น เพื่อมอบเงินอุดหนุนแก่สถานประกอบกิจการและศูนย์ทดสอบมาตรฐานฝีมือแรงงานแห่งชาติ ที่ดําเนินการตามพระราชบัญญัติส่งเสริมการพัฒนาฝีมือแรงงาน ณ สถาบันพัฒนาฝีมือแรงงาน 6 ขอนแก่น โดยมีสถานประกอบกิจการและศูนย์ทดสอบมาตรฐานฝีมือแรงงาน ส่งผู้แทนรับมอบเงินช่วยเหลือหรืออุดหนุน รวม 3 แห่ง ได้แก่ มอบเงินช่วยเหลือหรืออุดหนุนให้แก่ บริษัท คาร์เปท เมกเกอร์ (ประเทศไทย) จํากัด เข้าหลักเกณฑ์ในกรณีที่ดําเนินการฝึกอบรมให้กับลูกจ้างของตนเองเกินกว่าร้อยละ 70 ของลูกจ้างทั้งหมด โดยส่วนที่เกินกว่าร้อยละ 70 นั้น มีสิทธิได้รับเงินช่วยเหลือหรืออุดหนุนจากกองทุนพัฒนาฝีมือแรงงาน ในอัตรา 200 บาท/คน ซึ่งบริษัทดังกล่าว มีลูกจ้างเฉลี่ยในปี 2562 ทั้งหมด 577 คน ดําเนินการพัฒนาทักษะฝีมือให้แก่ลูกจ้างเกินกว่าร้อยละ 70 จํานวน 63 คน (ฝึกอบรมทั้งหมด 467 คน) จึงได้รับเงินช่วยเหลือหรืออุดหนุนเป็นเงินทั้งสิ้น 12,600 บาท
อีก 2 แห่งที่ได้รับเงินช่วยเหลือหรืออุดหนุน เป็นศูนย์ทดสอบมาตรฐานฝีมือแรงงานแห่งชาติ ได้แก่ วิทยาลัยเทคโนโลยีภาคตะวันออกเฉียงเหนือ ได้รับอนุญาตให้เป็นศูนย์ทดสอบจํานวน 2 สาขาได้แก่ ช่างไฟฟ้าภายในอาคารและพนักงานการใช้คอมพิวเตอร์ และโรงเรียนส่งเสริมวิชาชีพและวัฒนธรรมไทยสปา ได้รับอนุญาตเป็นศูนย์ทดสอบในสาขา พนักงานนวดไทย โดยได้ดําเนินการทดสอบมาตรฐานฝีมือแรงงานแห่งชาติตามสาขาอาชีพที่ได้รับอนุญาตตั้งแต่ 100 คน จึงมีสิทธิ์ได้รับเงินช่วยเหลือหรืออุดหนุนแห่งละ 10,000 บาท
หลังจากนั้น พลเอกประวิตร วงษ์สุวรรณ รองนายกรัฐมนตรี และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ได้มอบวุฒิบัตรให้แก่ผู้ผ่านการฝึกอบรม หลักสูตรการทําเบเกอรี จํานวน 20 คน ซึ่งเป็นสมาชิกกลุ่มวิสาหกิจชุมชน ศูนย์ผลิตเมล็ดพันธุ์ ข้าวชุมชน ระยะเวลาฝึกอบรม 12 ชั่วโมง ระหว่างวันที่ 3 -4 สิงหาคม 2563 ณ บ้านโนนรัง ต.สาวะถือ อ.เมือง จ. ขอนแก่น ตามโครงการเพิ่มผลิตภาพแรงงานสู่ SME 4.0 นอกจากนี้ สพร.ขอนแก่น ยังมีการจัดกิจกรรมสาธิตการทําอาหาร (ผัดไทย) การนําผลงานจากการฝึกอาชีพของผู้ผ่านการอบรมผลิตภัณฑ์ผ้าไหม และกลุ่มนักกีฬาจากศูนย์ฟื้นฟูสมรรถภาพคนงานภาค 2 พบปะในการเยี่ยมชมกิจกรรมในครั้งนี้ด้วย
“ขอแสดงความยินดีกับผู้ผ่านการฝึกอบรมที่ได้เข้าร่วมโครงการเพิ่มผลิตภาพแรงงานสู่ SME 4.0 ประจําปีงบประมาณ 2563 สามารถนําความรู้และทักษะที่ได้รับไปประยุกต์ใช้ในการผลิตสินค้าต่างๆ เป็นการเพิ่มขีดความสามารถในการแข่งขันและส่งผลต่อรายได้ของชุมชน ซึ่งจะนําไปสู่คุณภาพชีวิตที่ดีขึ้น และขอแสดงความยินดีต่อสถานประกอบกิจการที่ได้รับเงินอุดหนุน ซึ่งจะเป็นกําลังใจต่อสถานประกอบกิจการ ให้มุ่งเน้นการพัฒนาทรัพยากรมนุษย์ เพื่อแข่งขันในตลาดยุค 4.0 ที่มีการเปลี่ยนแปลงอย่างรวดเร็ว และขอให้ดําเนินการพัฒนาอย่างต่อเนื่องต่อไป” รมช.แรงงาน กล่าวท้ายที่สุด
---------------------------------
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๓
วันศุกร์ที่ 18 กันยายน 2563
รองนายกรัฐมนตรีเป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๓
รองนายกรัฐมนตรีเป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๓
วันที่ ๑๘ กันยายน ๒๕๖๓ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม กรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุมครม. ชั้น ๒ ตึกสํานักเลขาธิการคณะรัฐมนตรี ทําเนียบรัฐบาล
รัฐบาลไทย-ข่าวทำเนียบรัฐบาล-สธ.ร่วมกทม. คัดกรองผู้ร่วมชุมนุมทางการเมือง ป้องกันโควิด 19
วันศุกร์ที่ 18 กันยายน 2563
สธ.ร่วมกทม. คัดกรองผู้ร่วมชุมนุมทางการเมือง ป้องกันโควิด 19
สธ.ร่วมกทม. คัดกรองผู้ร่วมชุมนุมทางการเมือง ป้องกันโควิด 19
กระทรวงสาธารณสุข ร่วมกับกรุงเทพมหานคร คัดกรองผู้ร่วมชุมนุมทางการเมือง เปิดศูนย์ปฏิบัติการด้านการแพทย์และสาธารณสุข แนะผู้เข้าร่วมชุมนุม สวมหน้ากาก หมั่นล้างมือ เว้นระยะห่างเพื่อความปลอดภัยจากการแพร่ระบาดของเชื้อโควิด 19
วันนี้ (18 กันยายน 2563) ที่โรงแรมทีเคพาเลซ แจ้งวัฒนะ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้สั่งการให้จัดตั้งทีมศูนย์ปฏิบัติการภาวะฉุกเฉินด้านการแพทย์และสาธารณสุข (EOC) เพื่อติดตามสถานการณ์และความเคลื่อนไหวในภารกิจของกระทรวงสาธารณสุข ในกลุ่มผู้ชุมนุมที่มีการรวมตัวจํานวนมาก โดยร่วมกับหน่วยงานต่างๆ อาทิ กรมการแพทย์ กรมสนับสนุนบริการสุขภาพ โรงพยาบาลเอกชน โรงพยาบาลสังกัดกรุงเทพมหานคร เตรียมความพร้อมดูแลประชาชน โดยจัดทีมบุคลากรเชิงรุก ออกคัดกรอง ให้คําแนะนํา แจกหน้ากากผ้า/อนามัยและเจลแอลกอฮอล์เข้มข้นมาตรการจุดคัดกรอง จุดล้างมือ การสวมหน้ากากผ้า/อนามัย การเว้นระยะห่าง สําหรับการชุมนุมอยู่ในพื้นที่กรุงเทพมหานคร จะมีทีมจากกรุงเทพมหานครเป็นหลักในการดูแล หากมีกรณีฉุกเฉินกรมสนับสนุนบริการสุขภาพจะมีการประสานกับโรงพยาบาลเอกชนในพื้นที่เข้าไปช่วยดําเนินการทันที ในส่วนภูมิภาคได้สั่งการให้นายแพทย์สาธารณสุขจังหวัดทุกจังหวัดที่มีการชุมนุม จัดทีมเข้าไปดูแลเช่นเดียวกัน
“ขอให้ประชาชนที่จะเดินทางไปในสถานที่มีการรวมกลุ่มของคนจํานวนมาก ขอความร่วมมือให้ปฏิบัติตนตามมาตรการป้องกันตนเองอย่างเคร่งครัด เราต้องไม่ประมาท สวมหน้ากากอนามัยตลอดเวลา หมั่นล้างมือ ไม่นํามือสัมผัสบริเวณ ใบหน้า ตา จมูก ปาก และเว้นระยะห่างอย่างน้อย 1- 2 เมตร กรณีที่ไม่สามารถเว้นระยะห่างได้ ให้หลีกเลี่ยงการพูดคุยหรือตะโกน” ดร.สาธิตกล่าว
**********************18 กันยายน 2563
รัฐบาลไทย-ข่าวทำเนียบรัฐบาล-“สาธิต” ชื่นชมหมู่บ้านและโรงเรียนต้นแบบ ชวนประชาชน “ปรับพฤติกรรม เปลี่ยนสุขภาพคนไทย”
วันศุกร์ที่ 18 กันยายน 2563
“สาธิต” ชื่นชมหมู่บ้านและโรงเรียนต้นแบบ ชวนประชาชน “ปรับพฤติกรรม เปลี่ยนสุขภาพคนไทย”
รัฐมนตรีช่วยว่าการกระทรวงสาธารณสุข ชื่นชมหมู่บ้านและโรงเรียนต้นแบบ ชวนประชาชนมีส่วนร่วมดูแลสุขภาพตนเอง ครอบครัวและชุมชน ช่วยคนไทยปรับเปลี่ยนพฤติกรรมให้มีสุขภาพดี
รัฐมนตรีช่วยว่าการกระทรวงสาธารณสุข ชื่นชมหมู่บ้านและโรงเรียนต้นแบบ ชวนประชาชนมีส่วนร่วมดูแลสุขภาพตนเอง ครอบครัวและชุมชน ช่วยคนไทยปรับเปลี่ยนพฤติกรรมให้มีสุขภาพดี
วันนี้ (18 กันยายน 2563) ที่โรงแรมทีเคพาเลซ แจ้งวัฒนะ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ เปิดงานเวทีวิชาการ “ปรับพฤติกรรม เปลี่ยนสุขภาพคนไทย” พร้อมมอบโล่รางวัลเชิดชูเกียรติ หมู่บ้านปรับเปลี่ยนพฤติกรรมสุขภาพและรางวัลโรงเรียนส่งเสริมสุขบัญญัติแห่งชาติ รวมถึงเครือข่ายที่มุ่งมั่นดําเนินงานพัฒนาพฤติกรรมสุขภาพดีเด่น โดยมีเครือข่ายสุขศึกษาระดับเขต จังหวัด และระดับพื้นที่ ร่วมงานกว่า 280 คน
ดร.สาธิตกล่าวว่า กระทรวงสาธารณสุขมอบให้กรมสนับสนุนบริการสุขภาพ ส่งเสริมความรอบรู้ พัฒนาพฤติกรรมสุขภาพประชาชน ด้วยหลักสุขบัญญัติ สร้างเครือข่ายในระดับหมู่บ้าน โรงเรียน และการมีส่วนร่วมภาคประชาชน ดําเนินงานใน 2 รูปแบบคือ “หมู่บ้านปรับเปลี่ยนพฤติกรรม” และ “โรงเรียนสุขบัญญัติแห่งชาติ” เป็นต้นแบบที่ดีในการดูแลสุขภาพตนเอง ครอบครัว และชุมชน เพื่อให้คนในชุมชนปรับเปลี่ยนพฤติกรรมสุขภาพดีขึ้นลดความเสี่ยงต่อการเกิดโรคภัยไข้เจ็บ และลดการเกิดโรคไม่ติดต่อเรื้อรัง
ดร.สาธิตกล่าวต่อว่า สําหรับการดําเนินงาน “หมู่บ้านปรับเปลี่ยนพฤติกรรม” ส่งเสริมให้คนในพื้นที่ออกกําลังกายสม่ําเสมอ สัปดาห์ละอย่างน้อย 3-5 วัน ครั้งละ 30 นาที ร่วมกับรับประทานผัก ผลไม้สด อย่างน้อยวันละครึ่งกิโลกรัม ลดอาหารไขมัน และจัดการ/ควบคุมอารมณ์ให้แจ่มใสอยู่เสมอ ส่วน “โรงเรียนสุขบัญญัติแห่งชาติ” ปลูกฝังพฤติกรรมให้เด็ก เยาวชน สร้างเสริมสุขภาพ ป้องกันโรค และลดความเสี่ยงต่อการเกิดโรคและอันตรายต่อสุขภาพ เพื่อให้มีพัฒนาการสมวัย เติบโตเป็นผู้ใหญ่ที่มีสุขภาพอนามัยสมบูรณ์แข็งแรง ปัจจุบันมีหมู่บ้านปรับเปลี่ยนพฤติกรรมสุขภาพถึง 15,308 แห่ง คิดเป็นร้อยละ 20.40 ของจํานวนหมู่บ้านทั้งหมด และโรงเรียนสุขบัญญัติแห่งชาติ จํานวน 6,092 แห่ง โดยมีเป้าหมายในปี 2564 มีหมู่บ้านปรับเปลี่ยนพฤติกรรมสุขภาพ โรงเรียนสุขบัญญัติแห่งชาติร้อยละ 50
ทั้งนี้ การจัดเวทีวิชาการ “ปรับพฤติกรรม เปลี่ยนสุขภาพคนไทย” มีการมอบโล่เชิดชูเกียรติ เพื่อเป็นขวัญกําลังใจให้กับพื้นที่ปฏิบัติงาน ได้แก่ หมู่บ้านปรับเปลี่ยนพฤติกรรมสุขภาพ ชนะเลิศระดับเขตและระดับจังหวัดปี 2561 และ 2562 และโรงเรียนสุขบัญญัติแห่งชาติ ชนะเลิศระดับเขตและระดับจังหวัด ปี 2561 และ 2562 รวม 182 รางวัล และโล่เชิดชูเกียรติเครือข่ายที่มีความมุ่งมั่นดําเนินงานสุขศึกษาและพัฒนาพฤติกรรมสุขภาพดีเด่นปี 2563 รวม 7 รางวัล
************************ 18 กันยายน 2563
รัฐบาลไทย-ข่าวทำเนียบรัฐบาล-พม. รับรางวัลเลิศรัฐ ประจำปี พ.ศ. 2563 รวม 8 รางวัล
วันศุกร์ที่ 18 กันยายน 2563
พม. รับรางวัลเลิศรัฐ ประจําปี พ.ศ. 2563 รวม 8 รางวัล
พม. รับรางวัลเลิศรัฐ ประจําปี พ.ศ. 2563 รวม 8 รางวัล
วันนี้ (18 ก.ย. 63) เวลา 11.00 น. ณ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ เปิดเผยว่า เมื่อวันที่ 16 กันยายน 2563 สํานักงานคณะกรรมการพัฒนาระบบราชการได้จัดพิธีรับมอบรางวัลเลิศรัฐ ประจําปี พ.ศ. 2563 โดยมี นายวิษณุ เครืองามรองนายกรัฐมนตรี เป็นประธานในพิธี ณ ห้องรอยัล จิบิลี่ บอลรูม อาคารชาเลนเจอร์ อิมแพค เมืองทองธานี จังหวัดนนทบุรี ซึ่งพิธีรับมอบรางวัลเลิศรัฐมีการจัดขึ้นเป็นประจําทุกปี เพื่อมอบรางวัลให้กับหน่วยงานที่มีผลการดําเนินการที่เป็นเลิศทั้งในด้านการเพิ่มประสิทธิภาพการให้บริการภาครัฐ การพัฒนาคุณภาพการบริหารจัดการภายใน และเปิดระบบราชการให้ภาคส่วนอื่นเข้ามามีส่วนร่วม โดยรางวัลเลิศรัฐเป็นรางวัลแห่งเกียรติยศที่คณะกรรมการพัฒนาระบบราชการ (ก.พ.ร) มอบให้หน่วยงานภาครัฐเพื่อเป็นการยกย่องเชิดชูหน่วยงานที่ได้มุ่งมั่นปฏิบัติราชการจนประสบความสําเร็จมีความเป็นเลิศแห่งหน่วยงานภาครัฐทั้งปวง
นายปรเมธี กล่าวต่อไปว่า ทั้งนี้ หน่วยงานสังกัดกระทรวง พม. มีผลงานที่ได้รับรางวัลเลิศรัฐ ประจําปี พ.ศ. 2563 จํานวน  8 รางวัล ดังนี้
1. รางวัลบริการภาครัฐ เป็นรางวัลที่มอบให้กับหน่วยงานของรัฐที่มีผลการพัฒนาคุณภาพการให้บริการ เพื่อประชาชนได้รับบริการที่สะดวก รวดเร็ว โปร่งใส เป็นธรรม และเป็นที่พึงพอใจ
1.1 รางวัลบริการภาครัฐ ระดับดี ประเภทนวัตกรรมการบริการ ได้แก่ สถานสงเคราะห์เด็กอ่อนรังสิต สังกัดกรมกิจการเด็กและเยาวชน (ดย.) จํานวน 1 รางวัล
1.2 รางวัลบริการภาครัฐ ระดับดี ประเภทพัฒนาการบริการ ได้แก่ สถานคุ้มครองคนไร้ที่พึ่งประจวบคีรีขันธ์ สังกัดกรมพัฒนาสังคมและสวัสดิการ (พส.) จํานวน 1 รางวัล
1.3 รางวัลบริการภาครัฐ ระดับดี ประเภทพัฒนาการบริการ ได้แก่ สํานักงานพัฒนาสังคมและความมั่นคงของมนุษย์จังหวัดสงขลา สังกัดสํานักงานปลัดกระทรวง พม. จํานวน 1 รางวัล
2. รางวัลการบริหารราชการแบบมีส่วนร่วม เป็นรางวัลที่มอบให้กับหน่วยงานของรัฐที่มีความมุ่งมั่นตั้งใจในการพัฒนาประสิทธิภาพการบริหารราชการบนพื้นฐานความรับผิดชอบและการมีส่วนร่วมของประชาชน เพื่อตอบสนองความต้องการของประชาชนได้อย่างแท้จริง
2.1 รางวัลการบริหารราชการแบบมีส่วนร่วม ระดับดี ประเภทรางวัลสัมฤทธิผลประชาชนมีส่วนร่วม (Effective Change) ได้แก่ กรมกิจการเด็กและเยาวชน (ดย.) จํานวน 2 รางวัล สํานักงานพัฒนาสังคมและความมั่นคงของมนุษย์จังหวัดสงขลา จํานวน 1 รางวัล และ สํานักงานพัฒนาสังคมและความมั่นคงของมนุษย์จังหวัดเพชรบูรณ์ จํานวน 1 รางวัล
3. รางวัลคุณภาพการบริหารจัดการภาครัฐ เป็นรางวัลที่มอบให้กับหน่วยงานของรัฐที่มีผลการพัฒนาคุณภาพการบริหารจัดการได้ทัดเทียมมาตรฐานสากล ซึ่งได้มาด้วยความเพียรพยายาม ความอดทน หลอมรวมกับความตั้งใจจริงของทุกคนในองค์การ เพื่อนําพาองค์การให้ก้าวสู่ความเป็นเลิศ
3.1 รางวัลคุณภาพการบริหารจัดการภาครัฐ หมวด 2 ด้านการวางแผนยุทธศาสตร์และการสื่อสาร เพื่อนําไปสู่การปฏิบัติ ได้แก่ กรมพัฒนาสังคมและสวัสดิการ (พส.) จํานวน 1 รางวัล
รัฐบาลไทย-ข่าวทำเนียบรัฐบาล-รัฐบาลทุ่มหมื่นล้าน ยกระดับเกษตรแปลงใหญ่ 5ล้านไร่ เพิ่มอำนาจต่อรองเกษตรกร อัพเกรดมาตรฐานคุณภาพ ลดต้นทุน
วันศุกร์ที่ 18 กันยายน 2563
รัฐบาลทุ่มหมื่นล้าน ยกระดับเกษตรแปลงใหญ่ 5ล้านไร่ เพิ่มอํานาจต่อรองเกษตรกร อัพเกรดมาตรฐานคุณภาพ ลดต้นทุน
รองโฆษกรัฐบาล เผยรัฐบาลทุ่มหมื่นล้าน ยกระดับเกษตรแปลงใหญ่ 5ล้านไร่ เพิ่มอํานาจต่อรองเกษตรกร อัพเกรดมาตรฐานคุณภาพ ลดต้นทุน
วันนี้ (18 ก.ย.63) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวันอังคารที่ผ่านมา ครม.ได้เห็นชอบการใช้เงินกู้เพื่อฟื้นฟูเศรษฐกิจและสังคมจากผลกระทบของไวรัสโควิด19 กรอบวงเงิน 1.39 หมื่นล้าน สําหรับโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ของกระทรวงเกษตรและสหกรณ์ ซึ่งเป็นการต่อยอดการดําเนินการเกษตรแปลงใหญ่ที่ส่งเสริมให้เกษตรกรรวมตัวกันเพื่อสร้างอํานาจต่อรองในการซื้อปัจจัยการผลิตและการขายสินค้า อีกทั้งภาครัฐสามารถให้การสนับสนุนองค์ความรู้และการใช้เทคโนโลยีได้ตรงกลุ่มอย่างเต็มที่ สําหรับโครงการยกระดับแปลงใหญ่นี้มีเป้าหมายเพิ่มประสิทธิภาพการผลิตและลดต้นทุนการผลิตให้กับเกษตรกรสมาชิกแปลงใหญ่ 2.6 แสนราย เป็นจํานวนแปลง 5.25 พันแปลง คิดเป็นเป็นพื้นที่รวม 5 ล้านไร่ โดยการประยุกต์ใช้เทคโนโลยีและนวัตกรรมที่เหมาะสมรวมถึงสร้างเครือข่ายความร่วมมือจากภาคส่วนต่างๆในการร่วมบริหารจัดการการผลิตให้เกิดประสิทธิภาพ เป้าหมายปลายทางคือการผลิตสินค้าที่มีคุณภาพมาตรฐานสอดคล้องกับความต้องการของตลาดทั้งในประเทศและต่างประเทศ และอุตสาหกรรมต่อเนื่องโดยเฉพาะอุตสาหกรรมอาหาร อุตสาหกรรมพลังงาน และอุตสาหกรรมเคมีภัณฑ์และยาที่มีมูลค่าเพิ่มสูง
ในเรื่องการถ่ายทอดความรู้ด้านเทคโนโลยี นางสาวรัชดากล่าวว่า กระทรวงเกษตรฯมีศูนย์เทคโนโลยีการเกษตรและนวัตกรรม (Agritech and Innovation Center: AIC) ภายในมหาวิทยาลัยหรือสถาบัน การศึกษาในพื้นที่จังหวัดทั้ง 77 จังหวัด เพื่อเป็นกลไก
ส่งเสริมการพัฒนาเทคโนโลยีเกษตร การประดิษฐ์นวัตกรรม รวมทั้งเครื่องจักรกลเกษตร และจัดอบรมเกษตรกร แหล่งเรียนรู้ และสนับสนุน Smart Farmer และ Young Smart Farmer มากไปกว่านั้น การส่งเสริมเกษตรแปลงใหญ่จะดําเนินการควบคู่ไปกับหลายหน่วยงาน เช่น ภาคเอกชนเข้ามาร่วมสนับสนุนให้ความรู้ด้านเทคโนโลยีการผลิตและกาตลาดในอุตสาหกรรมที่เกี่ยวข้อง กระทรวงพาณิชย์เข้ามาดูแลเรื่องการจําหน่ายสินค้าเกษตรตามนโยบาย “เกษตรผลิตพาณิชย์ตลาด” กระทรวงทรัพยากรและสิ่งแวดล้อม ช่วยสนับสนุนแหล่งน้ําให้กับเกษตรกรแปลงใหญ่ โดยกรมทรัพยากรน้ําบาดาลให้การสนับสนุนในส่วนของน้ําบาดาล และกรมทรัพยากรน้ําสนับสนุนด้านการวางระบบน้ํา
รองโฆษก กล่าวด้วยว่า ณ ปัจจุบัน มีการทําเกษตรแปลงใหญ่ที่ได้รับการรับรองมาตรฐาน GAP จํานวน 2.8 พันแปลง เกษตรกรแปลงใหญ่ได้รับการรับรองมาตรฐาน GAP จํานวน 1.33 แสนราย และแน่นอนว่าโครงการยกระดับแปลงใหญ่ที่ได้รับการสนับสนุนงบประมาณครั้งนี้ จะนําไปสู่จํานวนเกษตรกรและจํานวนแปลงที่ได้รับรองมาตรฐานเพิ่มขึ้นอีกมาก ที่สําคัญ ประเมินว่าสามารถเพิ่มรายได้และลดต้นทุน คิดเป็นมูลค่าเพิ่มจํานวน 1.1 หมื่นล้านบาท จากการนําเทคโนโลยีเกษตรสมัยใหม่มาประยุกต์ใช้ มีคุณภาพและมาตรฐานสอดคล้องกับความต้องการของตลาดและอุตสาหกรรมต่อเนื่อง เช่น อุตสาหกรรมอาหาร อุตสาหกรรมพลังงาน และอุตสาหกรรมเคมีภัณฑ์และยาที่มีมูลค่าเพิ่มสูง
--------------------------------
กลุ่มประชาสัมพันธ์และเผยแพร่ สํานักโฆษก